**ZMLUVA O DIELO**

uzavretá podľa §536 a nasledujúcich Zákona č. 513/1991 Z. z. Obchodného zákonníka v znení neskorších zmien medzi zmluvnými stranami:

**Zhotoviteľ:**

Názov: Ing. Magdalena Scheberová

Sídlo: Gogoľova 9, 010 04 Žilina

Zastúpený: Ing. Magdalena Scheberová

Kontakt: 041/5622168, 0904 214 255, mscheberova@centrum.sk

IČO: 43 926 398

DIČ: 1023055396

IČ DPH: Nie sme platiteľ DPH

Bankové spojenie: ČSOB, a.s.

Číslo účtu: 184228463/7500

Registrácia: Obvodný úrad v Žiline, odbor živnostenského podnikania

OŽP-I/2008/00497-2/CR1 č. živ. reg. 580-39627

/ďalej len: „Zhotoviteľ“/

a

**Objednávateľ:**

Názov a sídlo: Obec Rudnianska Lehota, 972 26 Rudnianska Lehota 225

Štatutárny zástupca: Ivan Javorček, starosta

IČO: 00648566

DIČ: 2021201644

Tel.: 0915995211

e-mail: ourlehota@mail.t-com.sk

www: obecrudnianskalehota

bankové spojenie: Poštová banka, a.s.

číslo účtu: 9000350001/5600

/ďalej len: „Objednávateľ“/

**Článok I.**

**Predmet zmluvy**

1. 1. Predmetom zákazky je poskytnutie služby v procese verejného obstarávania na výber dodávateľa na stavebné práce

**1/ „Oprava krovu OcÚ Rudnianska Lehota“**

**2/ „Zvýšenie energetickej účinnosti budovy Obecný úrad, Rudnianska Lehota“**

1.2. Zhotoviteľ spracuje kompletnú dokumentáciu pre vyhlásenie verejného obstarávania,

priebeh verejného obstarávania, spracuje dokumentáciu z otvárania a vyhodnotenia,

zápisnice, na pokyn starostu pripraví oznámenia uchádzačom o úspešnosti resp.

neúspešnosti ich ponuky všetko v súlade s príslušnými ustanoveniami zákona č. 343/2015

Z. z. o verejnom obstarávaní.

1.3. Za účelom vypracovania a vyhodnotenia vyššie uvedeného verejného obstarávania, dodržanie termínu objednávateľ poskytne zhotoviteľovi všetky potrebné informácie, údaje a požiadavky, potrebné údaje, najneskôr do 20. 8. 2016

**Článok II.**

**Lehota na zhotovenie diela, splnenie povinnosti vykonať dielo a nadobudnutie vlastníctva**

2.1 Zhotoviteľ sa zaväzuje zhotoviť dielo podľa bodu 1.2. a bodu 1.3. tejto zmluvy najneskôr

a/ oboznámenie sa s predmetom zákazky a jej vyšpecifikovanie.............do 22. 8. 2016

b/ spracovanie Výzvy na predkladanie ponúk na výber dodávateľa a odoslanie výziev trom vybraným subjektom................................................................................do 15. 8. 2016

c/ proces hodnotenia ponúk ....................................................................do 29. 8. 2016

d/ príprava oznámení o úspešnosti (neúspešnosti) uchádzača – bezodkladne po vyhodnotení

procesu verejného obstarávania

e/ kompletizácia dokumentov, Správa podľa § 24 a všetky ostatné práce súvisiace

s predmetným verejným obstarávaním......................................................do 30 dní od

odoslania informácie o úspešnosti

2.2 Zmluvné strany sa dohodli na odovzdaní a prevzatí diela v sídle objednávateľa. O odovzdaní a prevzatí diela bude zároveň vyhotovený písomný protokol, ktorý podpíšu obidve zmluvné strany.

2.3. Zhotoviteľ je vlastníkom predmetu zmluvy. Vlastnícke právo k predmetu zmluvy prechádza

na objednávateľa prevzatím zhotoveného diela a jeho úplným zaplatením zhotoviteľovi.

**Článok III.**

**Cena za dielo a platobné podmienky**

* 1. Zmluvné strany dohodli cenu za dielo

**1 500 .-eur (slovom Jeden tisíc päťsto eur).**

čím budú uspokojené aj všetky náklady zhotoviteľa súvisiace so spracovaním dokumentácie

a procesom verejného obstarávania

Zhotoviteľ nie je platca DPH.

Cena je konečná, nemenná počas celej doby realizácie predmetu zmluvy.

* 1. Podkladom pre platenie bude faktúra vo výške 1500.- eur, vystavená po ukončení procesu verejného obstarávania.

Vystavená faktúra musí obsahovať:

 meno zhotoviteľa diela, sídlo, IČO, DIČ, bankové spojenie (banka, číslo účtu)

 označenie diela

 číslo faktúry

 deň vystavenia faktúry, deň zdaniteľného plnenia a deň splatnosti faktúry

 fakturovaná základná čiastka, celková fakturovaná suma

 meno osoby, ktorá faktúru vystavila

 pečiatka a podpis oprávnenej osoby

3.3. Objednávateľ sa zaväzuje zaplatiť vyfakturované ceny diela v dohodnutých lehotách

splatnosti

**Článok IV.**

**Zmluvné pokuty**

4.1. Zmluvné strany sa dohodli, že zhotoviteľ aj objednávateľ sú oprávnení účtovať zmluvnú pokutu za omeškanie s plnením nasledovných povinností:

a) za omeškanie zhotoviteľa s dokončením diela zmluvnú pokutu vo výške 20.- eur (slovom Dvadsať eur), za každý deň omeškania. Omeškaním nie sú prípady revíznych postupov zo strany ÚVO.

b) za omeškanie objednávateľa s platením preddavku a platením faktúr po uplynutí lehoty splatnosti, zmluvnú pokutu za každý deň omeškania vo výške 20.-eur (slovom Dvadsať eur) za každý omeškania.

**Článok V.**

# **Zodpovednosť za vady**

5.1 . Objednávateľ je povinný zistené vady zhotoveného diela oznámiť zhotoviteľovi písomným

oznámením bez zbytočného odkladu po ich zistení.

5.2. Zhotoviteľ sa zaväzuje vyjadriť sa k oznámeným vadám do siedmich kalendárnych dní od

doručenia oznámenia o vadách a v tomto časovom úseku ich aj odstrániť.

**Článok VI.**

## **Riešenie sporov a podmienky skončenia zmluvy**

## 6.1. Prípadné spory a nedorozumenia, ktoré vzniknú zo zmluvy, sa budú zmluvné strany

## usilovať riešiť predovšetkým formou dohody.

6.2. Spory zmluvných strán neoprávňujú zhotoviteľa zastaviť dodávku predmetu zmluvy okrem prípadov, keď zhotoviteľ odstúpi od zmluvy podľa článku tejto zmluvy.

6.3. Ukončiť zmluvný vzťah môžu zmluvné strany:

a) písomnou dohodou;

b) odstúpením od zmluvy v prípadoch dohodnutých v tejto zmluve a podľa Obchodného zákonníka. Dotknutá zmluvná strana je oprávnená od zmluvy odstúpiť, ak to oznámi druhej zmluvnej strane bez zbytočného odkladu po tom, čo sa o dôvode na odstúpenie od zmluvy dozvedela. Strana, ktorá odstúpi od zmluvy, je povinná nahradiť druhej strane škodu;

c) písomnou výpoveďou. Výpovedná lehota je jednomesačná a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

6.4. V prípade, že objednávateľ podá výpoveď zo zmluvy z dôvodu, ktorý preukázateľne

nezavinil zhotoviteľ, je objednávateľ povinný zhotoviteľovi uhradiť vzniknuté náklady a škodu bez zbytočného odkladu.

**Článok VII.**

**Záverečné ustanovenia**

7. 1. Zmluva je napísaná v dvoch vyhotoveniach, všetky sú originálmi.

Po jednom vyhotovení obdrží zhodne zhotoviteľ a objednávateľ.

7.2. Táto zmluva nadobúda platnosť dňom jej podpísania oboma zmluvnými stranami.

7.3. Obidve strany berú na vedomie, že táto zmluva podlieha zverejneniu v zmysle zákona

č.21/2000 Z. z. o slobodnom prístupe k informáciám v znení neskorších predpisov.

Táto zmluva nadobúda účinnosť dňom nasledujúcim po dni jej zverejnenia na webovom

sídle obce Rudnianska Lehota v zmysle ustanovenia § 47a ods. 1 zák. 546/2010

Z. z., ktorým sa dopĺňa zákon 40/1964 Zb. Občiansky zákonník v znení neskorších predpisov

7.4. Všetky zmeny a doplnenia tejto zmluvy sa uskutočnia vo forme písomných dodatkov podpísaných oprávnenými zástupcami zmluvných strán.

7.5. Zmluvné strany sa zaviazali oznámiť zmeny identifikačných údajov do desiatich kalendárnych dní odo dňa nadobudnutia účinnosti.

7.6. Zmluvné strany prehlasujú, že si zmluvu pred jej podpisom prečítali, že bola uzatvorená

po vzájomnej dohode podľa ich vážnej a slobodnej vôle, určite a zrozumiteľne, nie v tiesni

ani za nápadne nevýhodných podmienok, čo dosvedčujú svojím podpisom.

V Nededzi dňa 16. 8. 2016 V Rudnianskej Lehote, dňa 16. 8. 2016

Zhotoviteľ: Objednávateľ:

...................................................... ...........................................................

Ing. Magdalena Scheberová Ivan Javorček, starosta obce